السلام عليكم
اخواني اخواتي
راح احجيلكم بتفصيل شلون حصلت فيزا لعمان طبعا هاي السنه2011 يعني معلومات بعدها تازه
طبعا بعد ان سئلت كل المكاتب كلولي ان ياخذون 50 دولار او60 دولار ونتيجه بعد اسبوعين واذا اجاك رفض مبلغ31 دولار غير قابل للرد
اكتشفت ان الشركات مجرد تاخذ اوراقك وتقدملك لشركة جت الاردنيه الي هيه بلعلاوي (داخل كراج العلاوي)شركة الظلال سابقا
فاقررت اروح لشركة جت
رحت للعلاوي وبعد سئلت الشرطه وموظفي الكراج اخير وصلت للشركه الي هيه عدها عقد ويه وزارة النقل والمواصلات
اكو شرطه باب الشركة فتشوني طبيت
جوه سئلت موظفه كتلها اريد اقدم على فيزا لعمان
كات اصعد فوق
صعدت
لكيت3 موظفات
فاكتلهم اريد فيزا لعمان
كالو اوكي انطينا نسخه من الجواز
سئلوني شلون تريد تسافي كتلهم بري
فاموظفه سئلتني سبب السفر
كتلها مراجعه للسفاره الكنديه
كالت هذا السبب يرفظو مباشرة
روح سوي تقرير طبي من مستشفى اليرموك
حتى تظمن الموافقه
رجعتلي نسخت الجواز وشكت الاستماره
اني هم طلعت راسا رحت لمستشفى اليرموك
سئلت ابو الستعلامات كتله اريد اسوي تقرير طبي مال سفر
كال اللجنه تكعد من ساعه3 لحد6 العصر وجيب وياك صور وجنسيه مستنسخه
اجيت العصر
رحت كصيت باص ب5000دينار
وديته لغرفه ثانيه رادو جنسيه وصوره كبسوها على ورقه مال تقرير
واجى ويايه المنظف دلاني على غرفة الطبيبه
يمها سره طويل كلهم تقارير سفر واكثرهم لعمان
بعد انتظار طويل طبيت لدكتوره
كالت شنو عندك
كتلها تقرير سفر
كالت اي شبيك مرض
كتلها مابيه اي مرض
كالت حلوه الصراحه
كالت اوكي روح سوي تخطيط قلب
رحت كصيت باص ثاني ورحت لابو تخطيط
طبيت انطيته الباص
كال مريض لو تقرير كتله تقرير سفر
كال اوكي سولي تخطيط
رجعته لدكتوره
لكيتها مكمله التقرير اخذته وديته لنفس الغرفه الي اول مره انطوني ورقة التقرير
وجمعو كل التقارير
وكل شويه يطلع المضمد يوزع
بس يختموها
المهم بقيت اخر الناس
لحد 6 ونص يله اخذت التقرير
افتهمت من المضمد ان لازم انودي لعيادة الشعبيه مال الاسكان حتى نصدقه
ثاني يوم رحت لليعادات الشعبيه مال الاسكان من الصبح
ابو الاستعلامات اخذ التقرير وداه لغرفه ثانيه والاف الناس تنتظر نصهم شفتهم البارح بلمستشفى
وره ساعتين من الانتظار الممل
بدو يصحون اسماء
اي واحد يصحون اسمه يدفع 10000 دينار
ويبقى ينتظر
المهم خلص اليوم كله حتى يختموها
وانطونه وصل بلمبلغ
ثالث يوم وديتها للخارجيه حتى اصدق التقرير ولكيت نفس الناس واكفين
سره موطبيعي
لحد 11 ونص يله طبينا جوه
هم دفعت5000 وبقيت انتظر لحد ساعه2 يله ختمو
راسا بوجهي رحت لشركة جت
استنسخت التقرير والجواز
ورحت للموظفه انطيتها التقرير والجوز المستنسخات طبعا
ودفعت31 دولار وانطوني وصل كال اتصل بعد10 ايام
المهم بعد 10 خابرتكالو اجالك رفض
رحت للشركة مره لخ وديتلهم نسخه من التقرير والجواز ودفعت هلمره 40دولار لان زيدو سعر الفيزا
وهم انطوني وصل بس هلمرة انتظرت14 يوم هم خابرت كلولي اجالك موافقه
ثاني يوم رحت للشركه اخذت نسخه من الفيزا
وبعد كل هذا التعب حصلت الفيزا تكول مال الجنه مو مال عمان